FI Euroopan unionin virallinen lehti C 107/28

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2007/C 107/10)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

TIIVISTELMÄ

NEUVOSTON ASETUS (EY) N:o 510/2006

”MARIÁNSKOLÁZEŇSKÉ OPLATKY”

EY nro: CZ/PGI/005/0407/28.10.2004

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Úřad průmyslového vlastnictví Osoite: Antonína Čermáka 2a CZ-160 68 Praha 6-Bubeneč Puhelin: (420) 220 38 31 11 Faksi: (420) 224 32 47 18 Sähköposti: posta@upv.cz

2. Ryhmittymä:

Nimi: KLS KLIMENTOV, s.r.o. Osoite: Klimentov 133 CZ-354 71 Velká Hleďsebe Puhelin: (420) 354 62 58 81-2 Faksi: (420) 354 62 27 15 Sähköposti: kls@iol.cz





Nimi: Opavia-LU, a.s. Osoite: Vinohradská 2828/151, Praha 3, Česká republika Puhelin: (420) 272 00 26 04 Faksi: (420) 272 00 26 04 Sähköposti: info@danone.com Kokoonpano: tuottaja/jalostaja ( X ) muu ( )

3. Tuotelaji:

Luokka 2.4 Leipomo-, konditoria-, makeis- ja keksituotteet — vohvelit

4. Tuote-eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1. Nimi: ”Mariánskolázeňské oplatky”

4.2. Kuvaus: ”Mariánskolázeňské oplatky ”(Mariánské Lázněn vohvelit) muodostuvat kahdesta ohuesta levystä, joiden välissä on täyte. Täytteen maun mukaan vohvelit jaotellaan pähkinä- ja kaakaovohveleihin. Vohvelit ovat muodoltaan säännönmukaisen pyöreitä. Niiden reuna on hieman mureneva, ja ne ovat tyypillisellä tavalla lohkeavia. Niiden reunassa kiertää tunnusomainen lehväköynnöstä esittävä kohokuvio. Lisäksi vohvelin keskellä on kohokuvio, joka vaihtelee yksittäisen tuotteen mukaan. Vohvelien väri on käytetystä taikinasta riippuen kermanvärinen tai vaaleanruskea. Ne ovat koostumukseltaan mureita ja läpeensä kypsytettyjä. Täyte on rakeinen. Maku on käytettyjä raaka-aineita jäljittelevästi makea. Vohvelit saatetaan markkinoilla pakattuina alumiinifolioon, rasioihin ja muovifolioon. Pakkausten paino on 175 grammaa.

Tuotteeseen käytetään seuraavia raaka-aineita: vehnäjauho, sokeri, kovetettu rasva, pähkinänsydämet, pähkinäjauhe, maitorasva, kasvisrasva, kaakao, maitojauhe, munankeltuaisjauhe, vehnätärkkelys, suola, lesitiini (emulgaattori), sitruuna-aromi, kaneli, pähkinäaromi, vanilja-aromi, manteli-aromi.

Säilytys enintään 25 °C:ssa, säilytysaika 180 päivää.

4.3. Maantieteellinen alue: Mariánské Lázněn hallintoalueeseen kuuluvat kunnat Mariánské Lázně ja Velká Hleďsebe.

4.4. Alkuperätodisteet: Tuote-eritelmään liittyvän valvonnan (valvonnan laajuuden, aikataulun ja kirjanpidon) määrittelee ja suorittaa kansallinen akkreditoitu BVQI, s.r.o. -yritys (Vítězné náměstí 2, Praha 6, Tšekki). Yritys soveltaa standardien ČSN EN ISO 9001:2001 ja ČSN EN ISO 1400:2005 sekä jäljitettävyyttä kaikissa tuotannon ja jakelun vaiheissa koskevan lain 316/2004 mukaista hyväksyttyä HACCP-järjestelmää. Lisäksi tarkastuksia suorittaa maatalous- ja elintarvikeviraston (Státní zemědělská a potravinářská inspekce) Plzeňin aluevirasto. Kukin valmistaja pitää kirjaa raaka-aineiden toimittajista ja valmiiden tuotteiden vastaanottajista. Jokainen tuote varustetaan lakisääteisillä merkinnöillä valmistajasta (mm. osoite).

4.5. Valmistusmenetelmä: Aluksi valmistetaan vohvelitaikina edellä (kohdassa 4.2) mainituista raaka-aineista. Kun taikina on täysin sekoitettu, se kaadetaan erityisen pyörivän vohveliraudan (jollaista käytetään yleisesti vohveleiden valmistukseen) säiliöihin. Kypsytetyt levyt poistetaan vohveliraudasta käsin ja asetellaan telineisiin. Telineet siirretään kostutukseen, jossa levyjä pidetään 90 prosentin kosteudessa noin viisi vuorokautta. Tämän jälkeen levyjen alapuolelle levitetään käsin sokerista, rasvasta ja pähkinöistä (tai maun mukaan muista aineksista) valmistettu seos, jonka päälle asetetaan toinen levy. Levyt paistetaan sitten yhteen. Vohvelit punnitaan vaaditun painon tarkistamiseksi, pannaan alumiinifolioon ja rasioihin ja pakataan pakkauskoneessa. Pakkauksiin merkitään viimeinen myyntipäivä, minkä jälkeen ne pakataan pahvilaatikoihin ja siirretään varastoon. Vohvelit ovat lohkeavia ja imevät helposti kosteutta, minkä vuoksi tuotteet on niiden laadun säilyttämiseksi pakattava suoraan valmistajan tiloissa. Tämä parantaa myös tuotteen jäljitettävyyttä.

4.6. Yhteys maantieteelliseen alkuperään: ”Mariánskolázeňské oplatky ”-vohveleihin viitataan ensimmäisen kerran kyseisen kylpyläkaupungin (Mariánské Lázněn eli Marienbadin) tuotteina jo 1700-luvulla. Alkuperäinen kotitalousvalmistus lähinnä omiin tarkoituksiin kehittyi vähitellen — kylpylähoitojen kehityksen myötä — laajamittaiseksi tuotannoksi kaupallisiin tarkoituksiin. Vohveleiden teollisen tuotannon käynnistäjänä voidaan pitää Karl Reitenbergeria, joka aloitti valmistuksen vuonna 1856. Lähes 100 vuotta myöhemmin kylpyläkaupungin vohveleiden valikoimaa laajensi Wienistä Mariánské Lázněen tullut Josef Homolka, jolla oli käytössään uudenaikainen valmistuslaitteisto ja oma suklaataikinaan perustuva vohveliresepti. Vohvelit kytkeytyvät kuluttajien mielissä läheisesti Länsi-Böömin kylpyläalueeseen, jolla Mariánské Lázně on tärkeä keskuspaikka. Reseptit ja valmistusmenetelmät ovat periytyneet sukupolvelta toiselle paikallisissa leipomoissa. Vohveleiden tarjontaa on viime vuosina (1995) laajentanut KLS KLIMENTOV s.r.o. -yritys.

Historiallisia dokumentteja on kaupungin, paikallislehtien ja Opavia-LU, a.s. -yrityksen arkistoissa. Vohveleiden historiaan ja nykypäivään ja niiden maineeseen on löydettävissä useita viittauksia eri Internet-sivustoilta, esimerkiksi Mariánské Lázněn historiaa käsittelevän Hamelika-verkkojulkaisun sivuilta, Opavia-LU, a.s. -vohvelivalmistajan sivuilta ja Mariánské Lázněn kaupungin sivuilta. Viittauksia on myös sanomalehtiartikkeleissa (Mariánskolázeňské Listy 6/1994, Chebský deník13.5.2006, Chebsko21.12.2005). Myös Mariánské Lázněn kaupunginmuseossa on useita dokumentteja ja näyttelyesineitä vohveleiden valmistuksen historiasta maantieteellisesti rajatulla alueella.

”Mariánskolázeňské oplatky” rekisteröitiin vuonna 1967 kansainvälisesti Lissabonin sopimuksen mukaisena alkuperänimityksenä. Se on suojattu 1.2.1974 lähtien myös Tšekin kansallisella lailla. Lisäksi ”Mariánskolázeňské oplatky ”-alkuperänimitykselle on myönnetty suoja Sveitsin, Itävallan ja Portugalin kanssa tehtyjen kahdenvälisten sopimusten puitteissa.

4.7. Valvontaelin:

Nimi: Státní zemědělská a potravinářská inspekce, inspektorát v Plzni Osoite: Jiráskovo náměstí 8 CZ-303 85 Plzeň Puhelin: (420) 377 43 34 11 Faksi: (420) 377 45 52 29 Sähköposti: plzen@szpi.gov.cz

4.8. Merkinnät: Pakkauksen etupuolelle on merkittävä erottuvasti ”Mariánskolázeňské oplatky”.

(1) EUVL L 93, 31.3.2006, s. 12.